
Două simboluri 


Intro recentă carte ungurească apărută la Budapesta citesc'o 
pagină sugestivă și plină de înțeles pentru noi. Autorul, cunoscutul 
dușman al românismului, scriitorul politico-istoric d. lancsó Bendek, 
tratează într'o voluminoasă lucrare „istoria ireglentismului românesc“, 
în care întrun mod prea puțin pragmatic realitatea și fantazia își dau 
mâna ca interesele Ungariei vechi pentru care ne-a prigonit o viață 
întreagă să fie cât mai bine servite. 

Cartea dlui lancs6 se termină cu un acord îndurerat şi muiat în 
melancolie. Bătrânul vizionar al imperialismului maghiar îşi reamin- 
tește ultimele svârcoliri ale dictaturiii proletare, deodată cu primele : 
clipe ale intrării noastre în capitala de pe malul Dunării. Povestirea 
lui și-o încadrează în două tablouri emoţionante și de-un netăgăduit 
rost simbolic. ` 

In ziua de 3 August 1919, — astfel urmează autorul, — dimi- 
neața la ora 7 stăteam pe Bulevardul Margit în faţa bisericei călugă- 
rilor franciscani. Pe-un părete al casei din față era lipit ordinul în 
care Haubrich, proaspătul dictator militar al Budapestei, proclama starea 
de asediu și sfârşea cu tirada: „vitezele noastre trupe țin nemișcată 
linia Tisei“. Deodată dinspre podul din spate se apropie “două baterii 
de artilerie care se retrag dincolo de Dunăre. In fruntea convoiului 
trece călare un subofițer în vechea uniformă austriacă. E un admirabil 
soldat ungur, amestecul tipic al husarului şi-al haiducului de pe pustă. 
Convoiul destul de ordonat se încheie cu o căruță ţărănească cu co- 
viltir de rogojină. Subt coşul ei stau sgulii doi tineri cu fața rasă, 
două mutre accentuat semite, care privesc speriate împrejur şi exa- 
minează strada. Sunt comisarii politici âi trupei puse pe fugă, care 
simt poate cum li se strânge funia bine meritată în jurul grumazului. 
Tabloul cu amestecul lui bizar e o splendidă vignetă care încheie dic- 
tatura proletară în doaga morţii. 

A doua zi după masă la ora trei, — continuă amărâtul pove- 
stitor, — stau în acelaşi loc ca şi eri. Dinspre pod saude sunând 
- goarna şi-o avangardă de roșiori “trece înainte. In urma lor defilează 
o divizie din armata română de ocupaţie în marș peste Dunăre. Pe 
stradă de amândouă părțile mulțimea se uită mirată. Unii discută în 
ton coborât, ce fel de trupe sunt? Francezi, susține unul, italieni ce- 
lalt. Nimănui nu-i venea să creadă că sunt valahii biruitori care au 
intrat în Budapesta. Când au ajuns în fața noastră vânătorii moldoveni 
cu pălăriile lor care se aseamănă mult cu ¿ale bersaglierilor cineva din 
publicul curios le aruncă vorba : Italieni?! Un ofițer tânăr întoarce 
capul şi ne răspunde mândru: Non, messieurs, Români! Ciudat lucru 
însă, și acest convoi se isprăveşte tot cu o căruță cu coviltir. Un popă 
bătrân şade în ea, probabil protopopul diviziei, în odăjdii stră- . 
lucitoare... 

Pân'aici e povestirea scriitorului ungur, care oprindu-se la: cele 
două căruțe şi a i în -față trage din ele concluzii triste pentru - 
neamul lui. 

D. lancs6, bun cunoscător al trecutului, are perfectă dreptate 
când cu ochiul unui fin analist a putut pătrunde cele două simbo- 
luri. Cât priveşte căruța ungurească cu cei doi indivizi, comisari ai 
poporului încadrați în fuga spre uecunoscut de țărani unguri incon- 
ştienți, tabloul e în adevăr și caracteristic şi rezumativ. Cine ştie 
unde ar fi căruța istoriei ungurești astăzi, dacă de vre-o jumătate 
de veac şi mai bine nu s'ar fi suit în ea- atâtea şi atâtea tendinţe 
subversive, atâtea otrăvuri disolvante pe care le incarnau acum 
la sfârşit de dramă cele două mutre speriate de subt coviltir, păzite 
cu o crudă ironie și în retragerea lor de bietele victime nepricepute? 
In orice caz Ungaria înfrântă în actualul război pe urma mai înde- 
lungi politici de imorală megalomaie, a primit lovitura de măgar din 
partea acestor neciibzuite importuri de mentalitate perversă, care în 
vreme de pace i-au exagerat până la frenezie grandorile şoviniste, iar 
la zile de răstrişte au împlântat steagul roșu în turnul catedralei regelui 
Matia și-au transformat câmpiile de grâu dintre Dunăre și Tisa întrun 
laboratoriu ridicol de teorii internaţionale. Din nenorocire vecinii 
__ncștri, amici incorigibili ai exagerărilor, și: acum par a avea oaspeţi 
inoportuni în căruţa lor, din care au dat jos pe cei -doi cetăţeni ai 
lui Bela Kun cu profilul semit ca să-i înlocuiască cu magnați trufași 
de-un veritabil aspect medieval... 

Intrucât e vorba de noi, realitatea se desprinde palpabil tocmai 
din cele cinci sute de pagini ale cărți dlui Jancsó, în care dsa, spri-. 
jinit pe laborioase cercetări şi pe cele câteva mii de documente adu- 
nate la Bucureşti în 1917 unde l-a trimis guvernul ungar de-atunci 
cu misiunea de-a ne studia trecutul, înfățişază evoluţia seculară a ire- 
dentismului românesc. Simbolul cu care işi încheie constatările e bine 
văzut şi pe deplin justificat. Istoria de demult și cu deosebire cele 
două veacuri din urmă arată limpede că subt granițele politice vre- 
melnice poporul nostru îndrumat de instinctele unei unități organice 
în toate manifestările lui a urmat o conștiință națională care n'a dat 


786 
© BCUCluj 


greş niciodată. Această ideologie respiră din toate actele colective ale 
maselor și din acţiunile programatice ale tuturor personalităţilor de 
seamă. Am putut trăi în mijlocul unui vârtej groaznic de evenimente 
care ne-au hărțuit în toate părțile, fiindcă ne-am ştiut îngrădi întrun 
„bine. precizat particularism de rasă, fiindcă am resimţit în toți „porii 
sentimentul diferențiării naţionale şi în toate vremile am pus o ba- 
rieră nepătrunsă între noi şi străini. Incercuiţi întrun patrimoniu su- 
fletesc de-o mie de ani, noi ne-am pitit. subt scutul lui de după care 
n'am ieșit nici chiar atunci când ar fi fost să primim  binefaceri şi 
ușurări trecătoare. In această autoîngrădire e tot secretul existenței 
noastre, dar e în acelaș timp și cheia biruinței cu care am ieșit din 
marele război. România a pornit la luptă nu 'dintrun calcul de rațiune, 
ci tocmai din impulsul cutropitor al acestei religii unanime Care a 
copleșit celelalte considerațit secundare. De-aceia neînduplecatul nostru 
vrăjmaș, d. Jancs6 Benedek, istoriograful de curte al contelui Bethlen 
Istvân, şeful actualului guvern maghiar, e în nota justă când își dă 
seama că reala putere a armatei noastre în recenta conflagrație a fost 
credința ei neştirbită într'o ideie naţională. Da, căruța cu popa, a- 
ceastă neînfrântă ariergardă morală a trupelor noastre, e cea mai 
elocventă sinteză a situaţiei. Ea înseamnă spiritul tradiţionalist sănă- 
tos, moştenirea veacurilor care. se plimbă ca o forță activă prin rân- 
durile noastre, dându-ne iluzia continuității şi sensaţia că toate ener- 
giile cheltuite se angajază- la o operă de rezistență a viitorului. 

Nu știm în ce chip anume se interpretează astăzi la Budapesta în- 
datoririle patriotice şi pe ce drum vor apuca acolo multele teorii sal- 
„vatoare. Ceia ce știm însă e ogaşa pe care trebuie să mergem noi, 
Bunul simț și-o fericită tendință de echilibru, pururea prezente în ju- 
decata poporului nostru,. ne arată că nu avem nici un motiv să pără- 
sim o veche formulă căreia i-am cules roadele. România întregită în 
numele principiului național, nu se poate consolida decât având la 
bază aceiaşi dogmă. Mai mult ca oricând, în perioada actuală de vul- ` 
canism continental, când flacările se pot ușor reaprinde și un nou 
examen al forțelor ar putea fi uşor în perspectivă, țara noastră trebue 
să-și menţie chiagul coheziunii sale istorice. Vom fi deci şi de-aci 
înainte 'continuatorii tiparelor strămoşeşti, strâns legați de căminul din 
bătrâni, mai bucuros de consacrate îndemnuri patriarhale decât de ne- 
buloase inovaţii și ne vom pipăi drumul călăuziți de un bine deter- 
minat egoism al rasei. Inţelegem cu toții și- -am învățat din pățania 
altora, că micile națiuni nu-și pot îngădui luxul de-a ieși din cadrul 
unei conservări normale pentru a se preface în ateliere de studiu în 
` care se pun la contribuţie viziunile fugare al umanităţii. Acest lux cu 
deosebire astăzi ar îi un stupid anahronism pentru noi. H lăsăm pe: 
seama marilor! risipitori care au de unde plăti capriciile concepțiilor” 
înșelătoare. +Noi ne apropiem tot mai mult de altarele noastre și îm 
astfel de împrejurări suntem hotărîți să nu părăsim ideologia bunului 
naționalism tradițional care nu avea altă încredere decât în puterile: 
proprii. lată de ce nu ne mișcă câtuși de puţin nevroza zgomotoasă: 
a ncuilor veniți, care pentru a fi la largul lor își dau toate silinţele: 

să ne atragă pe tărâmul imprecis al lozincelor internaționale. Supor- 
tăm cu foarte multă seninătate acuzaţiile de provinciali arierați pe 
care ni le asvâri aceşti profitori agitaţi cari au ştiut totdeauna să 
schimbe în bani mărunți durerile omenirii şi ținem. cu ori ce preț să 
cerem un certificat de naștere tuturor figurilor care  mișună 
subt ochii noştri. Aceasta este evanghelia veche în care am crezut şi 
care ne-a dus la isbândă. Ea nu are altă menire decât să ne întărească 
pe noi, fără a neliniști pe alţii, fiindcă apărarea casei tale nu se con- 
fundă cu xenofobia și fiindcă în trecutul românesc străinilor dacă li 
s'a contestat dreptul de îndrumare li sa acordat totdeauna un rol 
parazitar din cele mai mănoase... 

„.— Ei bine, — se va întreba cetitorul, — dacă aşa stau lucrurile 
ce te faci cu domnul Honigman de pildă, proprietar de gazetă la 
București şi îndrăzneț arendaş de opinie publică, ai cărui clăbuci de 
cerneală se varsă pe calea Victoriei cu pretenția de-a face educa- 
ţia ţării. 

Ne întoarcem din nou la tabloul simbolic al autorului dela Bu- 
dapesta şi răspundem: În căruța românească va sta şi de-aci înainte 
tot vechiul popă de veacuri, iar alături de dânsul vom fi noi copiii 
lui, ținând sdravăn frânele şi nelăsându-le din mână odată cu capul... 
Domnul Honigman ne poate primi după obiceiul de demult la hanul 
dela răscurce când facem popas, unde cu un bun câștig ne va furniza 
ovăz la cai, având pe deplin asigurată indulgența noastră de-a nu 
cerceta mai deaproape. dacă a fost prea scrupulos la cântar... 

Astfel credem noi, se păstrează şi drumul neted, se ajunge și 
ținta la care năzuim și profită şi d. Honigman, — singurul lucru care-l 


interesează... 
OCTAVIAN GOGA 

Cântă iubirea'n mine 


Cântă iubirea'n. mine; o inimă din raiu 
Duceam cu mine-acasă în ziua cea de Maiu, 
Şi-aș fi voit din lume s'alung durerea toată, 
Să nu mai văd în cale privire înnorată. 
Aș fi 'mpărţit cu lumea pe drum și ban și straiu. 
Să binecuvinteze toţi ziua cea de Maiu. 


“Și cum în ziua ceea un înger bun în mine 
‘Sta gata ca să facă la or'ce pas un bine, 
Văzui, topiţi de trudă, cum s'opinteau la deal 
Să urce-o grea povară un om sărman și-un cal. 
Pocnia de greutate căruța sub povară 

„Și ziua cea frumoasă era o zi amară 

Pentru amândoi pe lume, și umărul și eu 
L'am pus și-amândurora li-am ajutat la greu. 


Aveam în ziua ceea o inimă cerească, 

Din care dispăruse micimea omenească 

Și-un vechiu dușman în cale,văzându-l m'am învins 
Şi după lungă vreme eu mâna i-am întins. 
Aveam în ziua aceea'o inimă voioasă 

Și gata ca să facă viața mai frumoasă, 

Mai dulce-orcui pe lume, și lumea mi-a aflat 
În inima cea sfântă 'de-atuncia, un păcat. 


G. ROTICĂ 

Politica foștilor voluntari 


„Uniunea foştilor voluntari“ a publicat deunăzi un comunicat 
prin care declară solemn că nu înţelege să se pună în serviciul nici 
unui partid politic. Am înregistrat şi noi această sinceră isbucnire de 
revoltă față de meschinele manevre ale unor- pescuitori în apă tulbure 
şi am desprins înțelesul ei în numărul trecut al „7ărei Noastre“, ìn- 
tr'o notiță de câteva rânduri. 

Incidentele petrecute la Arad cu prilejul congresului foștilor vo- ` 
luntari aveau nevoie neapărat de un asemenea răspuns. ncolo, au 
apărut deodată, nedoriți și nechemaţi de nimeni, cunoscuții oameni de 
mâna întâia ai Ardealului nostru, veninoși ațâţători de meserie, şi au 
încercat să ia în antrepriză încă odată, în folosul partidului național, 
o manifestare de solidaritate care n'avea nimic de-aface, în nici un 
caz, cu urâta aventură a dlor luliu Maniu și Alexandru Vaida. Intem- 
pestivii scandalagii, — în rândurile cărora străluceau ca deobicei fi- 
gurile dlui Sever Dan din Mociu și a părintelui Man dela Gherla, — 
nu purtaseră niciodată o uniformă militară, cu atât mai puţin pe aceea 
a armatei române, şi nu-și riscase scumpa lor viaţă pe nici unul din 
fronturile de luptă, cu atât mai puţin pe acela al unei țări aliate Ro- 
mâniei; întrun cuvânt, ei nu fuseseră vre-odată soldaţii ideii de unire 
ci se înfățişau pur şi simplu ca mercenarii politicei de separatism. 
Folosindu-se de mijloace consacrate astăzi. printr'o repetată practică, 
veneau să strice fațada. curată a unei sărbători frumoase, cu gesturi 
de mici speculanți lipsiţi de scrupul, preocupați mereu să tragă micul 
lor profit din orice adunare de oameni cumsecade. Ceeace s'a întâm- 
plat, se știe. Apariţia celor doi gălăgioși eroi de ocazie șia complicilor 
lor deghizați în voluntari de ultima oră, a provocat cum era şi firesc 
o învălmăşală de strigăte şi atitudini, în mijlocul căreia se auzeau din 

când în când, ca un refren ridicol, îndemnuri de aclamări la adresa. 
șefilor celor o sută dela Cluj, acoperite de protestările marei majori- 
taţi a acestor buni camarazi, întruniți în amintirea unei frăţii de arme, 
în care nu intrase nicicând, nici d. Sever Dan din Mociu, nici 
părintele Man dela Gherla. 

Astfel, congresul dela Arad' „Sa sfârșit, graţie delicatei intervenţiuni 
a solilor dlor Alexandru Vaida. și luliu Maniu, într'o- penibilă atmos- 
eră de enervare, de neliniște și "de desorientare. 


S i * E 
| 
Foştii voluntari, risipiţi pela casele lor cu atâta amărăciune în 
suflet, primesc acum ca un fel de consolare lămurirea postumă a co- 
mitetului Uniunei lor, care desaprobă incidentele petrecute şi înfierează, 
-cu oarecare întârziere ce e drept, apariţia indezirabilă a agenților elec- 
torali în mijlocul unei asociații cu care aceștia maveau nimic de îm- 
părţit. După toate cele petrecute, auzim deci rostindu-se tot mai apăsat, 
tot mai decisiv, această. lozincă: de perfectă neutralitate: — „Nu, Uni- 
unea foștilor voluntari nu trebuie să facă nici o politică!“... Pare să fie, 
în aceste cuvinte, mai mult decât o ripostă la adresa unei imperti- 
nențe, e ca și o profesie de credinţă. 

Cu riscul ae a nu fi imediat înțeleşi, vom spune că această con- 
cluzie, atât de logică şi de cuminte în aparență, nu: ne mulțumește. 
Intrucât e vorba de o politică de partid, se înţelege, în formele cari 
şi le-au ales foştii voluntari pentru a continua o veche tovărăşie 
militantă, orice contact cu frământările prezente, devine un prilej 
de dihonie şi de ceartă. Dar, o politică, o anumită politică, este de 
datoria tuturor foștilor voluntari să o facă. Aceasta ar trebui să fie 
politica unităţei naționale, pe care în viforul răsboiului, ei, cei dintâi 
au reprezentat-o, în numele Ardealului şi Banatului. 

Prietenul nostru, d. P. Nemoianu, care întâmplător e și secretarul 
general al Uniunei foștilor voluntari, a avut o vorbă fericită când a 
botezat: Prima Alba-luiie, elanul ardelenilor şi bănățenilor veniţi din 
prinsoarea Siberiei ca să se înşiruie sub porunca gestului liberator 
al regelui Ferdinand. Batalioanele cari se prezentau să sporească 
astfel puterea combativă a armatei române, aveau negreşit şi un rost 
militar. Dar, mai presus de toate, jurământul lor în fața drapelului Ro- 
mâniei, însemna un act politic. EI se însărcinase să afirme în fața 
lumei întregi, o solidaritate de simțire națională, întro clipă foarte 
"grea pentru destinele românismului. Acolo, în colțul acela frământat 
de dureri al Moldovei, pe care se refugiaseră ca pe o insulă cutro- 
pită din toate părțile de valuri bravura și încrederea în biruință a nea- 
mului întreg, loviturile dușmanului covârșitor ca număr sleise. aproape 
cu desăvârşire forțele noastre de rezistenţă. In capitala, pe cât de vre- 
melnic pe atât de brutal stăpânită de trupele lui Mackensen, apăreau 
gazete „românești“ cari cântau prohodul tuturor nădejdilor noastre și 

se agitau bărbați de-stat ai României de eri, cari socoteau cum să 
utilizeze dezastrul nostru, al tuturora, spre folosul lor personal. In- 
“sfârşit, în Ardealul care ni se înfățișa când ca o neagră pușcărie, 
când ca un jalnic cimitir, anumiţi fruntași, — aceia pe care sunt în- 
demnaţi foștii voluntari să-i zeifice astăzi, — făceau pe rând umili- 
toare declaraţii de loialitate vrăşmașilor noştri neîmpăcați. 

Glasul adevărat al tuturor dorințelor înăbușite în inima popo- 
rului nostru s'a rostit atunci din zecile de mii de piepturi desfăcute 
în faţa morţei, cu gândul acasă la cei cari nu puteau vorbi. 

Foștii voluntari ardeleni și bănăţeni din Moldova, din Italia sau 
din Franţa, au fost întradevăr ante-mergătorii adunărei naționale dela 
1 Decemvrie 1918, avangarda îndrăsneaţă și glorioasă a ideei de. Unire - 
care a păşit cea dint âi pe câmpul isbândei, așa după Cum, eroic, avea 
să fie sortită jertfei de a nu se mai întoarce nici odată la căminul 
părăsit, dacă soarta atâta vreme vitregă cu noi s'ar fi așezat încă odată - 
împotriva noastră. 


Adunați și astăzi laolaltă de ecoul aceluiaș avânt, de amintirea 
aceloraș ceasuri amare, de fiorii aceloraș așteptări, řaceşti stegari ai 
unității naţionale în zile de grea cumpănă, nu pot reprezenta o obiş- 
nuită comunitate de ajutor mutual, o banală citadelă de interese simi- 
lare. Tot ceeace i-a apropiat altădată, înfăţişează cu mult mai mult 
decât firma unui institut de credit pe acțiuni sau pretextul unei agre- 
abile societăți cu scop cultural. Nu. Foştii voluntari atât de strâns le- 
gați de sbuciumul unui trecut care merită să fie socotit ca un patri- 
moniu comun, au de apărat de aici înainte o tradiție a lor. Întrucât 
ei se simt apropiaţi, pe deasupra animozităților cotidiane, pe deasupra 
prieteniilor întâmplătoare, și întrucât ei vor să prelungească dincolo 
de cadrele ostășești o cemaraderie întemeiată pe o credinţă, drumul 
pe care au de mers li se deschide înainte larg și cuprinzător. - Nici- 
odată ziua de ieri n'a arătat mai limpede datoria zilei de mâine. Nici- 
odată o mai luminoasă continuitate de acțiune nu s'a împletit în faţa 
noastră. Niciodată o concluzie ma fost mai clară şi mai imperativă, 
Purtătorii de cuvânt ai speranţei noastre în clipe de restriște, ar fi cei 
dintâi chemaţi să se facă ostașii — tot voluntari şi aici! — ai ideei 
naţionale. Din rândurile lor ar fi să isbucnească mereu ca o flacără 
vie, poruncitoarea protestare încărcată de tot prestigiul gestului de 
altădată, împotriva oricărei ofense adusă crezului lor, în aceste vre- 
muri când nu se poate spune că toate roadele pentru cari am sân- 
gerat, şi-au grămădit belșugul în hambarul obştesc. Din rândurile lor . 
ar fi să vedem răsărind voința fermă de a fortifica, pe toate căile, 
contopirea sufletească a tuturor provinciilor româneşti. Cei mai mulţi 
dintre ei au ascultat de-aproape bătând pulsul câmpiilor. basarabene, 
au văzut încordându-se hotarele moldovenești, au simţit pe-aproape 
suspinul satelor bucovinene, au privit cum mureau regimentele mun- 

„teneşti, şi înțelegătoarea lor inimă ardelenească, a ştiut să frământe 
încă de atunci, din lacrimi și din sânge, prețiosul ciment care încheagă 
în ciuda granțelor dărâmate pe fii aceleiaş Românii. Atâtea asperități, 
atâtea prejudecăţi, atâtea neînțelegeri, şi, mai cu seamă,. atâtea rele 
intenţii şi acțiuni vinovate sar topi la focul acestor aduceri aminte... 


Ar fi aceasta, o politică? Se înţelege că da. Politica tuturor con- 
î*-secinţelor cari se desprind din realizarea unui ideal secular. N'ar fi, 
desigur, politică de partid. Dar, foştii voluntari ar trebui să se hotă- 
rască s'o urmeze, dacă doresc ca din tot ceeace-i mai leagă încă, să 
rămână și altceva decât un regulament, o insignă la chiotoare, cum 
poartă societățile sportive, și, pe de-asupra, bineînțeles, solemnul, 
protocolarul, inevitabilul comitet central !... 


ALEXANDRU HỌDOŞ 

Sălciile | 


Urât mi-a fost pururea neamul acesta de copac. Oare de ce? 
Este o salcie căreia i se zice plângătoare, şi poate să și fie ceva trist 
în plecarea crengilor ei prelungi și stufoase, — dar eu nu vreau să 
zic de aceasta. Cea de care mi-e mie silă, e cea țanțosă și zdrenţoasă, 
care din trupul scorburos svârle nuele obraznice în sus, parcă ar fi 
înfipte întrun trunchiu de noroiu. Este cunoscută pilda caprei râioase, 
care coada tot în sus o ţine; astfel și salcia buboasă, aruncă semeaţă 
în văzduh crăcile-i mai adesea jerpelite, în totdeauna lăbărţate, fără 
vânjoşie și fără frumuseţe. 

Mie îmi sunt aminteri dragi copacii, și nu mi-aş putea închipui 
lumea fără ei, cum nu mi-aş putea-o închipui fără oameni. Dar după 
cum nu toţi oamenii îmi sunt la fel de dragi, aşa nici copacii toți. 

Cum o să cuprind eu, cu aceeaș putere de prețuire şi iubire în 
sufletul meu, bradul cel falnic, distins și nobil în forma şi atitudinea 
lui, cu fagul prolix și banal, care-l năpădeşte pe acela, cu creşterea 
lui pripită, alungându-l spre un refugiu tot mai înalt și mai singuratic? 
— sau stejarul sombru şi maiestos, cu arțarul șubred ori cu plopul 
tremurând parcă și de teama unei adieri? — nucul cu umbra largă și 
răcoroasă, alături de zarzărul pipernicit și firav, cu fructele multe fără 
de gust şi fără de preț? — Și câte asemănări de-acestea aş mai putea 
să mai înşir, dacă aș 'sta să mă mai gândesc la câte sunt ele, între 
arbori și între oameni. 

Dar ați băgat de seamă şi lucrul acesta, că un copac cu cât e 
mai urât și mai netrebnic, cu atât mai mult pare-că ţi se vâră în ochit 
și în suflet; cu atâta se răspândește peste tot locul, te întâmpină unde 
nu-l doreşti, răsare unde nu-l aștepți, te împiedeci de el unde și când 
tocmai ai "aștepta altă priveliște ochilor şi altă destătare: sufletului? — 
Aşa şi sălciile acestea mă întâmpină de-alungul drumului, la dreapta 
şi la stânga, în șiruri rânjite, bătându-și pare-că joc de sila ce-mi 
căşunează. Când am crezut că am scăpat de priveliștea lor dezolatoare, 

şi îmi mai odihnesc ochii măcar pe haina albă, frumos - strânsă 
xotunjită, a unui mesteacăn, pe verdele închis și bogat al unui traga, 
pe frunza lată cu reflexe argintii a unui teiu, sau pe silueta dreaptă și 
elegantă a unui paltin, — atunci deodată reîncepe șirul scorburoaselor 

= 4runchiuri cu împănarea nuelelor sălbatec crescute şi a frunzelor sărace, 
palide și înguste. 

Emblema sărăciei, a neîngrijirii, a desnădăjduirii de mai bine şi 
mai frumos, — astfel îmi apar mie copacii aceștia mulţi și nesuferiți. 
Sunt şi ei o alcătuire a firii, și-și. vor fi având rostul lor, — se poate; - 
ca mărăcinii, ca neghina în grâu, ca bălăriile, ca şi cucuta sau alte 

atâtea buruene proaste. 

Işi vor fi având rostul lor în lume și atâția oameni la cari te 
uiţi şi-ţi vine să-ţi zici: Dacu ăsta de ce-a mai încurcat Dumnezeu 
lumea ?... — Nu putem noi să le știm toate, de-aceea ne sfătoşim așa, 
dând cu socoteala una sau alta, întrebându-ne unii pe alţii, învoindu-ne 
adesea, nimerind-o mai rar, şi mulțumindu- -ne nici odată. — Dar judecăm 
după mintea şi simţirea pe care o avem, şi acestea de multe ori nu 
vor să se împace cu lucrurile cum sunt, — şi dacă mar fi dorinţa să 
le vedem şi să le mai ştim și altfel, puţin farmec de traiu ar mai fi 
pentru noi în lumea aceasta. 

Este o vorbă pe care a spus'o odată unul, — sau ar fi putut s'o 
spună. Venind la dânsul un nevoiaș să-i ceară un ajutor pentru traiu, 
l-a descusut în toate chipurile, să-i deslușească nevoia. Acela a spus 


una și alta, a îndrugat în dreapta și în stânga, — iar când a văzut 
că mare altă putință de încredințare, a sfârşit cu un argument ce i 
sa părut lui mai tare decât toate: — Apoi trebue să trăesc și eu!— 
La care, celălalt i-a răspuns, după încredințarea ce și-a făcut el la 
urma urmelor: — Nu văd trebuinţa. | 
Este crud acest răspuns, da. Dar poate să fie foarte drept. Na- 
tura ma creiat, — sau Dumnezeu, — deci trebue să trăesc... Nu văd 


urmarea. Natura sau Dumnezeu te-a creiat, dar trebuința 'să trăești 
trebui so justifici tu. Nimica nu este creiat ca să dureze de-apururi, 
ci totul este creiat ca să dureze atât cât poate să-și afirme rostul lui 
în armonia creațiunei. 

Să ne întoarcem la sălcii. Aud glasuri: Dar elenu slujesc la ni- 
mica? Nuelele acelea pe cari le reped în fiecare primăvară din trun- 
„Chiul strâmb și scorburos, nu slujesc ele la garduri, la coşare, la unele 
şi altele nevoi ale gospodarului? — Da. 

Dar trebue să fie numai decât salcia care să le dea? Nu se gă- 
'sesc nuele și aiurea, nu poate să ţi le dea alt copac, sau tufiş, poate 

-mai mlădioase, poate mai trainice ?... 

Alte glasuri aud: Stârpirea vrei a unui copac, — cu ce drept? 
Putem noi, oamenii, să pretindem să se suprime ceva din natură ?... 

Nu. N'avem acest drept; noi nu putem să cerem suprimarea din 
matură nici a ţânţarilor, nici a purecilor, nici a ploşniţelor, nici a firi- 
lor, asemănătoare cu toate acestea, și cu altele dintre oameni; — şi 
cu toate astea vedeţi: se suprimă soiuri de plante, soiuri de “animale 
şi fără drept, — și “chiar fără socoteală. 

Falnicul soiu al cedrilor nu este el oare aproape stârpit? Şi dintre 
vieţuitoare nu este suprimat soiul acelui zimbru „sombru și regal“, 
care a dat Dumnezeu să mai trăească doar ca simbol întrun colț 
de marcă a împărăției românești?... Dar acel pilduitor de 
architectură care a fost castorul, mai fiinţează el pe- undeva? Nu Pau 
distrus, pentru îndestulare de neroade deșertăciuni, negustori de blă- 
nuri frumoase şi trainice, — vezi-le acuma trăinicia 12... 

N'avem dreptul tuturor acestor distrugeri, — nu- -1 avem. De ude 
ni l-am luat?... 

Și no să ni-l putem oare lua -pe acela de d distruge, de a su- 
prima, de a stârpi, urâciunile din calea noastră?... 
Vedeţi: Zic: „Din calea noastră“... Nu rog desființarea, cu totul, +? 
a sălciilor. Mă plec cuminţeniei acelora ce văd folosul lor în produ- 
cerea de nuiele pentru garduri și în întărirea malurilor de gârle şi på- 
rae... Dar zic: Să rămână acolo la marginea de gârlă, la locul lor. 
Să nu mi se lăfăiască pe drumul pe care merg, și căruia îi cer umbră 
ostenelii și desfătare ochilor mei. Acolo voi să văd podoaba cea fru- 
moasă a îirei, din care am dreptul să-mi aleg, pe cea mai aleasă. 

Tăiaţi sălciile și aruncați-le departe din drumul vostru. Se vor 
prinde ele undeva, căci soiul acesta mare nevoie de multă îngrijire 
ca să se prindă. Dar pe- drumul pe care mergeţi, îngrijiţi soiurile no- 
bile, și nu vă uitaţi la osteneală, căci răsplătită înmiit are să fie ea 


sufletului vostru ! , 
ION GORUN 

Crepusculul țărănismului 


Nu e vorba iarăş, de sfârșitul domniei agrariéne din Bulgaria. 

Acolo, acest capitol al frământărilor interne s'a încheiat repede, apli- 
cându-se o cunoscută și drastică rețetă balcanică. Stamboliisky a fost 

ucis fără multe forme, chiar şi fără judecata sumară care a trimis la 
moarte pe miniștrii filogermâni ai Greciei, şi rezistența „gărzilor verzi“ 
a fost imediat înfrântă pretutindeni. E treaba vecinilor noștri de peste 
Dunăre, să găsească acum formula de guvernământ, care să înlocuiască 
o dictatură atât de ușor înlăturată și să pună capăt incertitudinei 
prezente. 

Evenimentele dela Sofia au avut însă răsunetul lor la București; 
lumea sa simțit îndemnată să stabilească anumite asemănări și soarta 
tragică a lui Stamboliisky a fost trecută, ca o amicală pildă, pe di- 
naintea dlui Ion Mihalache. Analogia era firească. Prăbușirea țără- 
nismului bulgar apărea ca un avertisment. O cârmuire brutală rezimată 
pe temeiul „luptei de clasă“, care este și piatra unghiulară a cate- 
hismului partidului țărănist dela noi, se prăbuşise fără mari sguduiri, 
ca o dovadă că nici populaţia dela sate nu se grăbise să-i sară în 
ajutor, vărsându-și sângele pentru a o apăra. Nu seputea deci, ca din 
această înfrângere definitivă de peste graniță a unor concepții înrudite, să 
nu urmeze o evidentă demoralizare în tabăra tovarășilor de credință 
a celor înfrânți şi o satisfacţie triumfătoare în rândurile adversarilor. 
Comparaţia era covârșitoare. 

lată pentruce divergenţele cari mocneau de mai multă vreme în sânul 
partidului țărănesc dela noi au ieşit dintr'odată la iveală; deosebirile 
de vederi s'au accentuat tot mai mult și glasuri hotărâte se ridică de 
pretutindeni criticând aspru conducerea actuală şi cerând imperios o 
nouă îndrumare. Neînţelegerea a mers atât de departe, încât s'a 
anunțat de curând cu surle şi cu tobe ținerea unui congres al nemul- 
țumiţilor, unde ar urma să se dea un categoric vot de. blam căpete- 
niilor țărăniste cari „au alunecat prea mult pe panta metoadelor vio- 

lente“. Numele frondeurilor nu interesează prea mult. Ei sunt, după 
cât se spune dnii Simion Mehedinţi, Stan Morărescu, N. Rioşanu, C. 
„Spâneșteanu, dar ar putea să fie şi alţii. Ceeace rămâne demn de a 
fi luat în seamă este însăş această acțiune de renegare a doctrinei 
mărturisite până acum; refuzul de a organiza partidul țărănist ca un 
partid de clasă. De aci, se înţelege, frământări neîntrerupte, dușmănii 
declarate și pregătiri de luptă în câmp deschis între slujitorii aceluiaș 
steag. Rezultatul final al acestor sbuciumări nu va întârzia să apară. 
Până atunci înregistrăm fenomenul, și ne silim să-i găsim o justificare. 

Criza actuală. din partidul țărănist ma fost provocată exclusiv de 
eșecul iremediabil al mişcărei agrariane din Bulgaria. Acesta a fost, 
cel mult, supremul semnal de alarmă, pretextul pentru lichidarea 
unei situaţii neclarificate timp îndelungat. Țărănismul în România, 
cum S'a mai spus în paginele acestei reviste, a suferit dela început 
de un defect congenital. Germenele descompunerei trebuie căutat cu 
alte cuvinte îu însăş structura organică a acestei grupări politice. Am 
putea adăuga acum, ca o ilustrare rezumativă, că partidul țărănist în 
România s'a născut dintro confuzie electorală, a trăit -dititro supra- 
licitaţie politică și se prâpădește dintro dezorientare programatică. 
l Confuzia electorală grație căreia sa născut datează din timpul 
primelor alegeri de după răsboi. In păturile largi ale țărănimei din 
vechiul Regat, chemată pentru întâia oară să joace un rol politic 
precumpănitor, fierbea atunci întradevăr, o irezistibilă dorință de a 
rupe cu trecutul, și un violent ostracism se abătuse asupra aşa nu- 
mitelor partide istorice, care guvernaseră ţara vreme de o jumătate 
de veac. Toată această nevoie de prefacere a vieţei noastre publice 
se strânsese însă la olăltă şi făcuse zid în jurul generalului Averescu, a 
cărui popularitate aproape legendară simboliza nădejdile noui 'ale sa- 
telor noastre. Nimeni nu mai tăgăduiește acum acest adevăr, care 
caracterizează întreaga stare de spirit a mulțimei din vechiul Regat 
la sfârșitul anului 1919. S'a întâmplat totuș ca d. general Averescu, 
neîncrezător în imparțialitatea guvernului „neutru“ chemat să prezi- 
deze acele alegeri pentru Constituantă, nu s'a prezentat în fața urne- 
lor. Cât de temeinică a fost suspectarea de-atunci, o dovedeşte astăzi 
prezenţa dlui general Văitoianu în fruntea ministerului de Interne, 
slujind de astădată pe față partidul liberal. Sa spus că această abți- 
nere a însemnat o greșală politică. In orice caz, chiar dacă ar fi așa, 
acestei greșeli îşi datorește existența sa partidul țărănist, ai cărui 
candidaţi, cerând voturile țărănimei în câteva județe, au pătruns în 
Parlament ca exponenții unui curent, pe care nu-l canalizaseră decât 
întâmplător, în lipsa reprezentanților lui legitimi. E în afară de orice 
îndoială, că dacă d. general Averescu ar fi participat la alegeri, toate 
voturile rătăcite astfel, sar fi concentrat pe listele „Ligei poporului“; 
ba e mai mult ca probabil ca „țărăniştii“ nici nu s'ar fi înfățișat înain- 
tea alegătoritor. 

Peste un an şi jumătate, e drept, partidul țărănist sa încumetat 
să lupte şi împotriva partidului poporului, mulțumită căruia trăia, dar 
nu e pentru prima oară când „erzatz“-ul pretinde să înlocuiască pro- 

dusul veritabil... Atunci, ca să-și justifice mai departe raţiunea, lui 
de a fi, partidul țărănist a luat asupra-și desagreabilul rol de supralici- 
tator al împroprietărirei. Intocmind între timp un proect osebit de 
reformă agrară, întreținând toate temerile, aţâţând orice neîncredere se - 
ivea, făcând făgăduieli cari mergeau până la oferirea în mod gratuit 
a tuturor moșiilor, acești agitatori de ocazie ai problemei rurale dela 
noi au răspândit necontenit povestea cu „ciocoii“ cari nu se lasă 
expropriaţi şi cu „oligarhia“ care nu va da niciodată ţăranilor pământul 
atât de mult așteptat. Două campanii electorale au trecut așa, în plină 
speculă politică asupra reformei agrare. Pela toate răspântiile apăreau 
semănătorii de îndoială și de ură, cu gândul foarte. practic de a cu- 
lege în urmă voturi. Ei strigau împotriva guvernelor înșelătoare, vân- 
dute marilor proprietari, împărțeau ogoare şi dăruiau munți întregi, 
improvizau, în câteun colț de cârciumă sau de lângă cârmă auto- 
mobilului, ingenioasa teorie-a pământului lăsat de Dumnezeu tuturora, 
ca şi aerul, ca şi apa... Pe ici, pe colo, operația reușea, şi votanţi 
naivi puneau nepriceputa ștampilă peste „secera“  ademenitoare, 
acordând astfel sufragiile lor demagogiei, în țesătura căreia nu reu- 
şeau să deosebească interesata urzeală. De fapt însă, trâmbiţatul pro- 
ect de reformă agrară al țărăniştilor, o copie fidelă a unui proect mai 
vechi prezentat în Camera dela lași, nu dădea în stăpânirea plugari- 
lor mai mult pământ decât legea prezentată de către guvernul prezi- 
dat de d. general Averescu. D. Jon Mihalache nu iscălise o. reformă 
mai îndrăsneață sau mai darnică, decât d. C. Garoflid. Erau aceleaş 
principii fundamentale, cu mici deosebiri de amănunt, pe cari nu se 
sprijinea un mecanism deosebit al legei şi cari nu realizau o altă 
deslegare a întregei chestiuni. Nu erau nici latifundii pulverizate până 
la ultimul petec de pășune -şi nu erau nici loturi gratuite, distribuite 
în dreapta și în stânga, oricui se gândește se ceară. Studii . compara- 
tive s'au făcut destule, şi cu o specială pricepere, pentru a dovedi că 
celebra „lege Mihalache“ era, în foarte multe privinţe, mai sgârcită 
şi mai nedreaptă -cu viitorii împroprietăriți, decât toate celelalte. 


* 
* kod 


Acțiunea de supralicitațle asupra reformei agrare a trebuit se în- > 
ceteze însă, din momentul în care Parlamentul trecut a încheiat, spre 
mulțumirea tuturor acest important capitol de legiferare, menit să dea 
cu totul altă înfățișare stărilor economice şi sociale din România 
întregită. Partidul țărănist sa văzut dintrodată suspendat în aer. Trăise 
în decursul a două legislații din exploatarea unor aşteptări cari se 
realizaseră acum aproape în întregime. In ziua când sa tras brazda în 
pământul celui dintâi sătean pus în stăpânirea nouei lui gospodării la 
Gurbăneșşti, o grea şi primejdioasă epocă de instigații şi de frămân- 
tări, a fost înmormântată. 

Din momentul acela, conducătorii țărănismului, deposedaţi de o 
prețioasă platformă politică, au pornit în căutarea unei doctrine. D. 
C. Stere a răsfoit cu de-amănuntul circulările comuniste ale lui Zi- 

noview, d. Virgil Madgearu şi-a pus la contribuţie cunoștiințele sale 
de economie politică, d. dr. Lupu a presărat pe unde a putut condi- 
mentul nervozităței sale personale, — și din toată această contribuţie 
sa zugrăvit o firmă nouă: „Lupta: de clasă!“ In ultimul congres ți- 
nut la lași s'a adoptat această lozincă, şi un program a fost lansat, 
pentru lămurirea opiniei din ţară. | 

Acest program, se afirmă, provoacă astăzi cunoscutele  neînțele- 
geri. Dar neînțelegerile, — sau mai bine zis neînfelegerea durează mai 
demult. Căci, partidul țărănist ambiţiona pe deoparte să poarte la 
sate steagul unui răsboi de clasă, dar, pe de altă parte încheia tovă- 
răşii cu anumite elemente orăşeneşti dintre cele mai suspecte. Dorea 
să canalizeze revendicări rurale, fără să ştie bine subt ca formă, dar 
îşi lua ca aliat pe d. Adolf Ștern. Se silea să-și întocmească o dogmă 
agrariană, dar nu se putea abține dea nu cocheta cu anumite tendințe 
internaționaliste, lăsate fără stăpân după distrugerea mișcărei comu-: 
niste dela Bucureşti. Voia să prinde rădăcini în straturile adânci ale 
poporului .şi organiza pantahuze peste Ocean, acceptând să fortifice 
puterile acestui soi întradevăr „sui-generis“ de țărănism, cu dolarii, 
mirositori a altceva decât o opincă, ai dlui Samuel Goldstein dela 
Filadelfia... 

E oare de mirare, că în asemenea condițiuni de promiscuitate, 
asistăm la crepusculul acestei apariţii politice de după răsboi. pe care 
d. Mihalache vrea so apere acum cu „ciomagul sacru“ în mână, și 
evident cu frumoasa sa cămașe musceieană răsfirată ca un drapel? 
- "Ţărănimea nu primeşte, evenimentele din Bulgaria au arătat-o, să se 
solidarizeze cu turburătoarea „luptă de clasă“ pe care n'o poate pri- 
cepe, nici când i se ofere rețeta simplistă a ofensivei împotriva orașelor. 
Cu atât mai puţin se va lăsa târâtă spre o astfel de mișcare, alături 
de dnii Stern, Goldstein şi ceilalți patroni ai „agrarienilor“ noștri. 

Acest lucru se pare că a fost priceput și în rândurile partidului 
țărănist. Normalitatea reintră și aici în drepturile ei. Încetul cu în- 
cetul, configuraţia partidelor politice din România se limpezește. E un 
proces pe care-l urmărim în liniște, siguri de triumful bunului simţ 
tradițional al neamului. nostru. ao 

. MOISE NICOARA 

Li, li, li.... 


Nu-s prieten al jocului. 

Nu pot pricepe: ce înțeles are să sară omul ca un tap şi să facă 
şaptezeci şi cinci de chilometri pe noapte, cum a calculat un mare 
adversar al jocului. Mă mir, cum nu pot să guste oamenii farmecul 
muzicei și fără să bată din mâni şi picioare? 

Cele noăzeci şi cinci de neajunsuri ale jocului de-altcum le văd 
cu ochii în propria mea familie. Am cinci fete nemăritate, cari nu vreau 
să-mi urmeze principiile. Așa, apoi, prea cunosc pe toţi neguţătorii de 

hete. 
si Astăvară, pe la Sânziene, a trebuit să duc pe cele trei mai mari 
la o petrecere în oraş. M'au calicit de-abinelea. M'am întors acasă mai 
ostenit ca ele, măcar că... eu n'am jucat, Doamne fereşte. Dar... am plătit. 

După două zile s'a început secerișul şi mam dus cu secerătorii 
la câmp. Am dus cui mine și „Morala“ lui Lehmkul. Voiam cu o cale 
să mă pregătesc pentru predica ce-aveam s'o rostesc Dumineca viitoare 
în biserică. | 

Erau opt fetişcane, ca de cincisprezece, şaisprezece ani și o babă. 
Secerau spicele de grâu tot cântând și mai făcând câte-o glumă pe 
socoteala bătrânei. lar eu, tolănit pe miriştea proaspătă am deschis 
cartea. 

Citeam frumoasele principii de morală creștinească și din când 
în când aruncam câte-o privire către secerătoare, prinzând câte-o vorbă 
două din cântecul lor trăgănat. 


— Li, li, li, frunza viii, 
Dulce-a fost gura badii.. 


Vedeţi, nu prea era potrlveală între cântecele lor și lectura mea. 

De-odată uneia îi căzu broboada din cap. 

— Vai, Lino, — făcu vecină-sa, — ce păr scurt ai! Și ce cosiţă 
lungă aveai odată ! 

— Mi-a căzut părul, — oftă Lina ridicându-și broboada, — când 
am fost bolnavă de lingoare... Dar iar o să-mi crească. 

— Doamne, cum aş vrea, — adăogă alta, — să am și eu păr 
mare ! 

— De ce? ` | 

— Să merg la horă în capul gol şi când joc... să-mi fluture 
cosița în vânt..... f 

Mi-am înfundat repede ochii în carte. 

— larăși afurisitul de joc, — îmi ziceam, mușcându-mi buzele. 
— Şi broaștele astea, nu pot să-și găsească. alte poveşti ? 

Nu, fireşte. Aşa- i firea fetișcanelor, când sunt ele între ele vor- 
besc, ori despre joc, ori despre... măritiș. 

Instinctiv am întors câteva file în carte şi am ajuns la capitolul 
„Despre joc“. Lehmkul e puțin mai liberal ca mine în ce priveşte jocul, 
(el ma avut cinci fete), dar în linii generale ni-se unesc totuși părerile. 

Aşa-i, — mi-am zis după citirea unei pagini, — aruncând fe- 
tişcanelor o privire triumtătoare. O să predic Duminecă împotriva jo- 
cului. Să cunoască toată lumea deșertăciunea acestei patimi.. | 

Citeam într'una și meditam asupra celor citite, reamintindu-mi 
uneori și câte-un episod din viață.. 

De-odată fetișcanele se puseră pe chiuite. 


— Uiuiu pe dealul gol, 
Că mireasa mare tol, 
Dar îi face mirele, 

Când va tunde cânele... 


Era cunoscuta chiuitură dela toate ospeţele. Mai chiuiră şi alte 
chiuituri,. păcat că eram și eu de faţă, altcum, ar fi chiuit şi despre 
„popă... Chiuiră însă despre bătrâna, încât o' scoaseră chiar din sărite. 


— Doamne, buiace mai sunteți, — le strigă mânioasă. — Dar.. 
o să vă astâmpăraţi voi odată.. 
== Ştiţi, fetelor, — grăi Lina prefăcându-se “că nu aude vorbele 


bătrânei — "când o fi să se însoare Mitrea nost, iacă, așa o să chiuiu... 

Si, chiui una şi mai năzdrăvană. 

ătrâna zâmbind o măsură cu privirea: 

— Şi dacă vei fi și atunci tot fată?.... i 

Nu “i-a răspuns. La ospețe fetele nu chiuie, numai nevestele. 
Mitrea era fratele ei mai mic, până la ospățul lui avea să curgă încă 
multă apă pe Crişuri şi totuşi . 

Işi puse capul în pământ Şi rămase așa gânditoare. Vorbele bă- 
trânei puseră capăt chiuiturilor, pe toate le muncia acum acelaş gând... 

— Oare, să nu fie măritate pe-atunci 2... 4 

Mă uitam cu mulțumire la bătrână și îmi venia să-mi bat pumnii, 
așa, ca să mă vadă îfetișcanele. Apoi-citii njai departe și încă... tocmai 
despre datoria părinţilor : de-a nu-și lăsa fetele prea de timpuriu 
la horă. 

-— Lino, — isbucniră fetișcanele toate de-odată, de ce mai venit 
la clacă la primarul ? 

=> Nu mau lăsat a ai noștri, le răspunse Lina cu tristeță. — Eu 
nu de mult am scăpat de boală. 

— Vai, tu Lino, cât am jucat! — reluă una bălaie. 

— Cum? Aţi jucat? — întrebă Lina mirată. 

— Am jucat! Cât am vrut noi! N'au fost fete mari la clacă, şi | 
feciorii au fost siliți să ne joace pe noi..... 

— Vai, tu, bine a fost, — strigară toate de- odată. Credeai, că 
„crapă pământul sub picioarele noastre. Vai, bine:a fost! 

Le ascultam năuc. Ochii strălucitori, expresia de fericire ce se în- 
tipărise pe fața lor, nu-mi făceau bine. Fără să vreau, am închis cartea. 
„Şi mai târziu am deschis-o în alt loc: la- „datoria creştinilor de-a 
"mângăia pe.cei bolnavi“.... 

Pe la toaca cea mică m'am dus până acasă. Fata cea mai mare 
şedea pe prispa casei și povestia cu cea. de-a doua. Când mau văzut 
au ro i E e iba şi au tăcut de-odată.. 

. le-am ghicit subiectul convorbirii. Şi-au mai povestit odată 
iiăpteaiile dela petrecere, desigur, Poate tocmai când mau văzut le-a 
amorțit pe buze: 

< — Vai, bine-a fost! 


* 
% $ 


In Dumineca următoare mam predicat împotriva jocului, ci mi-am 
ales alt subiect.. 

Dar am rămas acelaș duşman înfocat al l jocului Mai ales când 
cumpăr... cinci perechi de ghete de-odată.. : 

O să-mi schimb vre-odată opinia ?. 

Poate... i 

Dar numai..... după ce îmi voiu fi măritat toate fetele... 


SEPTIMIU POPA 

Eterna încurcătură balcanică 


Lucrurile par a nu se putea niciodată potoli în Balcani. Deunăzi, 
Grecia a fost teatrul unor sângeroase 'turburări interne, cari nu s'au 
liniștit complect nici acum. Astăzi Bulgaria urmează exemplul loviturei 
revoluţionare, și se aruncă din nou în necunoscut. Frământata penin- 
sulă e sortită la permanentă sbuciumare: pacea ei e veşnic amenințată. 

Dacă ar fi să ascultăm comentariile cari se fac în jurul celor pe- 
trecute la Sofia, ar trebui să considerăm căderea lui Stamboliiski ca 
o gravă ameninţare a actualelor relațiuni de relativă liniște între na- 
țiunile vecine de dincolo de Dunăre. Văzut subt unghiul preocupărilor 
de politică externă, noul guvern bulgar ar constitui o bine desemnată 
acțiune iredentistă instalată la conducere cu gândul ascuns al revanșei. 
După „Ungurii cari se deşteaptă“ iată-ne și în fața „Bulgarilor cari se 
trezesc“... 

Indicile cari au determinat o asemenea caracterizare a situației 
au fost în deajuns vânturate prin presă. A părut suspectă dela început 
cooperarea la răsturnarea dictaturei țărăniste a gărzilor naționale ma- 
cedonene, al căror rost, după cum se ştie, este eliberarea Macedoniei 
„bulgărești“, ajunsă sub stăpânire sârbească. Guvernul din Belgrad 
a privit dealtfel lucrurile foarte serios: el a trimis Bulgariei un aver- 
tisment cât se poate de limpede şi a refuzat până acum să recunoască 
noul guvern dela Sofia. Temerile sunt ușor de înţeles. Serbia bănuie- 
şte că de desubtul schimbărilor interne se ascunde o intenţie agresivă - 
față de actuala ordine de lucruri din Balcani. lată pentru ce, s'a 
pomenit destul de stăruitor de unele -urzeli cari ar avea ca scop re- 
aducerea fostului ţar Ferdinand de Coburg și a impresionat cu totul 
neplăcut părerea prea bună pe. care fostul prim-ministru Radoslovoff 
a manifestat-o față de noul guvern bulgar. 

Poate temerile sunt exagerate. In orice caz necunoscutul care 
pluteşte asupra Bulgariei reînvie legitime întrebări și reale temeri. 


* 
Æ * 


Ori cât de odios va fi fost pentru ai lui, regimul aspru şi 

temerar al dispărutului Stamboliiski, trebuie să recunoaştem, şi lucruk 
Sa mai spus, că politica externă inaugurată de acesta îi asigurase. 
veale simpatii dincolo de hotare. Bulgaria, iscălind prin Stam- 
boliiski tratatul de pace dela Neuilly, şi, mai ales, angajându-se să-l 
respecte şi să-l execute cu sinceritate, îndepărtase o însemnată grije 
din preocupările Apusului, complect obsedat de încordarea franco- 
germană şi în destul de plictisit de noua complicaţie provocată de 
victoria lui Mustafa-Kemal asupra Greciei. Peninsulă balcanică fusese: 
totdeauna o „fiară neagră“ a” politicei europene, cazanul mereu în. 
fierbere, terenul veșnic frământat de cutremure amenințătoare. Deci, 
atitudinea pacifistă a Bulgariei era un punct câștigat în echilibrul 
rău deranjat al acestui -colț oriental din Continent. Puterile marei. 
Antante, cași popoarele învecinate, răsuflau ușurate și opera de con- 
solidare a rezultatelor răztoiului părea că se închiagă definitiv. Aşa. 
se și explica buna situație financiară mondială a Bulgariei. In vreme: 
ce rezistența Germaniei în faţa tratatului dela Versailles aducea ruina. 
valutară, poate voită, a Reich-ului, „leva“ bulgărească se ridicase chiar 
deasupra cotei internaționale a leului românesc. Și bărbaţii politici ai 
Antantei, punând față în față situația Bulgariei cu a Germaniei, sta- 
bileau comparații elocvente între rezultatele la cari au ajuns :- o fară. 
care se supunea în mod loial condiţiilor de pace, şi o alta, care căuta. 
în permanență să le eludeze. 

Va continua guvernul de acum al Bulgariei aceeaș politică ex- 
ternă cași dictatorul pe care la dat morţei? 

Asigurările de prietenie curg, se înțelege, de pretutindeni: D. 
Calcoff, noul ministru de externe al Bulgariei" este fostul aghiotant al: 
regelui Boris. lată o ciudată pregătire specială pentru postul pe care-ł 
ocupă acum: nu e de mirare că şi din -această potrivire s'au tras con- 
cluzii suspecte. Dar, d. Calcoff s'a grăbit să declare că „Stamboliiski 
ma fost un adevărat pacifist“, că el nu era decât un „instigator“, și, 
bineînțeles, că „actualul guvern bulgar ține să trăiască în strânse legă-. 
turi de prietenie cu vecinii, în profitul general al popoarelor balca- 
nice, iar Bulgaria îşi va respecta toate obligaţiunile luate prin tra- 
tatele de pace și toate celelalte convenţiuni cari provin din aceste: 
tratate“. 

Cu toăte acestea, spiritele nu sunt liniștite. Ziarele din Belgrad 

merg până acolo încât cer o intervenție militară a micei Antante în 
Bulgaria, dacă aceasta nu va demobiliza imediat toate trupele supra. 
numerare pe care le-a înarmat subt pretextul loviturei revoluționare.. 
Ba, ziarul oficios al guvernului kemalist „La Nouvelle Turquie“, vor- 
beşte pe față de „un nou răsboi în Balcani“, pomenind despre o 
„cooperare între Jugoslavia şi România împotriva Bulgariei“. 

Aceste sunt, se înțelege, ştiri imaginare. Şi România și Jugoslavia 
privesc deocamdată frământarea din Bulgaria ca o chestiune internă, 
în care orice amestec e inutil. 


x 
* x 


In Balcani clocotesc însă din nou motive de nesiguranță. De luni 

de zile, conferinţa dela Lausanne încearcă să lămurească încurcătura 

din Tracia. Şedinţele se înşiruie, una după alta, discuţiunile se pierd 

în amănunte, propunerile şi contra propunerile se încrucișează, dar * 
nu s'a cules până acum nici un rezultat pozitiv. Cu arma la picor, 

Grecia şi Turcia se pândesc, aşteaptă ceasul potriviti ostilitățile pot 

să reînceapă dintrun moment în altul. Dela Adrianopol la Mossul 

miroase persistent a praf de pușcă. Această proaspătă încurcătură, a 

Bulgariei, vine să completeze decorul.. Acum, dela Dunăre până la 

marea Egee plutesc nori nelămuriţi şi se sbat furtuni încărcate de 

surprize. 

Incă odată, soarta acordă României sarcina de a veghia, păzind 
ordinea şi siguranţa europeană la poarta Orientului. In mijlocul 
valurilor schimbătoare stăm aci, ca singurul reazim fix, calmi, încre- 
zători și cumpătaţi în mişcări. E o atitudine neprețuită de înțelepciune, 
care ar merita, fără îndoială, o recunoaştere mai dreaptă din partea 
marilor noștri amici din Apus. 

GRONICARUL CARPAȚILOR 

Scriitorii vechiului Regat și Ardealul 


— Ardelenii în romanele lui Duiliu Zamfirescu — 

Dacă s'ar ști în Ardeal cu câtă căldură au vorbit totdeauna scrii- 
torii mari din vechiul Regat despre românii de dincolo de Carpaţi, 
neînțelegerea de astăzi dintre frați Sar micșora mult de tot. Dacă este 
un domeniu unde cu adevărat mau existat hotare între români, acela 
este domeniul literar. Dela origine și până astăzi scriitori români din 
toate ținuturile s'au desvoltat cu un singur scop, ca în cel mai unitar 
stat politic, deşi românii și l-au făcut pe al lor abia de cinci ani. 

Am putea să luăm numai exemplul marelui poet și prozator ro- 
mân Duiliu Zamfirescu, mort acum doi ani. Duiliu Zamfirescu este 
romancierul nostru consacrat, autor al seriei îndeaiuns de cunoscute 
„Viața la țară“, „Tănase Scatiu“ , „In răsboiu“, „Indreptări“ şi „Ana“. 
Vrând să dea literaturii româneşti romanul pe care până la el nu-l avea, 
Duiliu Zamfirescu și-a pus problema viitorului neamului său și a ur- 
mărit să-i întrupeze artistic soluțiunea în seria de romane mai sus 
citată. Nu poate fi mai serioasă problemă ca aceasta pentru un popor. 

Duiliu Zamfirescu, deși din vechiul Regat, găsea că românii dintre 
Carpaţi, Dunăre și Prut nu pot garanta și asigura viitorul neamului 
românesc. Intre ei singura „parte sănătoasă sunt urmașii vechiului pro- 
prietari de pământ. Aceia își iubesc țara, fiindcă din moşi- strămoși î îşi 
iubeau pământul, moșia. Acest element sănătos, trebuia însă şi el al- 
toit cu sânge nou, tânăr, ca să ia asupră-și apărarea și pregătirea 
viitorului unui neam de nobleţa și de însemnătatea noastră. Ştiţi de 
unde trebue luat sângele acela nou și curat? Din Ardeal. Şi atunci 
Comăneșteanu, cel din urmă vlăstar al unei familii vechi, cinstite, cu- 
cernice, patriote din vechiul Regat, ia de soție pe Porţia Lupu, fiica 
poetului ardelean Moisi Lupu. Așa începe romanul „Indreptări“ al 
IV-lea din serie, ca să trateze apoi numai despre Ardeal și ardeleni, 
despre frumusețele Ardealului și ale sufletului ardelenesc. Au cunoscut 
românii de peste Carpaţi acest roman? Prea puțini, acei cari se puteau 
ascunde de vigi!ența rău înțeleasă a profesorilor și polițiștilor unguri. 

Fiindcă acesta e răul cel mai mare ce nil-au făcut străinii: ' ne-au 
oprit să ne cunoaștem. 

Cea mai mare parte din masa intelectualilor vechiului Regat 
mau cunoscut Ardealul și nici pe ardeleni la ei acasă, nu fiindcă mar 
fi vrut, dar fiindcă mau putut. Totuși au iubit și au admirat pe arde- 
leni, mulțumită scriitorilor, mulțumită unor opere ca romanul „Indrep- 
tări“, tipărit şi răspândit în zeci.de mii de exemplare. Până în1914 se 
tipăriseră din primul roman al seriei lui Duiliu Zamfirescu, din „Viaţa 
la ţară“, 40.000 de exemplare. Socotiţi la cât de mult s'a urcat această 
cifră după realizarea  României- Mari. „Indreptări“ nu ştim în câte 
exemplare anume s'a tipărit, dar nu putem admite că în mai puţin de 
20—30.000; fireşte vorbim până la 1914. lată dar, ce răsunet puternic 
a avut numai acest roman pentru formarea şi creşterea sentimentului 
de iubire faţă de fraţii subjugați. 

Romanul descrie de pildă Mitropolia ortodoxă din Sibiu, pe mi- 
tropolitul de atunci și vizita pe care Comăneșteanu cu soția sa a fă- 
cut-o înaltului prelat. Mai descrie minunat şi cu admiraţie satul Să- 
lişte şi obiceiurile lui frumoase. Deasemenea satul Poiana şi slujba 
bisericească de acolo. Ascultati: 

„Gătiţi ca de sărbătoare, 700 de poporeni umpleau biserica: băr- 
bații în față, femeile în fund, iar fetele sus în balconul cerului. De 
când era el, Comăneşteanu nu văzuse ceva mai măreț. Ciobanii aceștia, 
adunaţi la un loc, păreau: Senatul roman depe vremea lui Appius 
Claudius Caeccus, gata a respinge propunerile lui Ciucas. Voinici, curați, 
cu brațele rezemate în bâtă, cu pletele albe, stau oamenii drepți, as- 
<ultând sfânta Liturghie. Dela cojoacele înflorate, ce le atârnau pe umeri, 
până la opinca puternică, ce se 'nălța la vârf ca un vas plutitor, totul 
era nou, alb ca zăpada. De sub mâneca răsfrântă a cămășii, ieșiau 
braţe vânjoase, lăţindu-se. prin aer cu ò mișcare largă şi făcând 'sem- 
nul crucii. Se îndoiau trupurile puternice înaintea preoților, cari slujiau 
cu glas mare, iar gândurile se ridicau către Domnul, întrun singur dor, 
dorul renașterii în patria comună. Parcă în adevăr pe fețele acelea 
bărbătești sta zugrăvită aşteptarea senină, a ușurării de jugul străinului, 
sperarea hotărîtă întro vreme bună, când ciobanii depe Tibru se vor 
redeștepta pe văile Carpaţilor în nepoții lor, în adevărații și singurii 
lor nepoți pe pământ“. 

Romanul „Indreptării “ e numai un exemplu. Scriitorii vechiului 
Regat au consacrat pagini numeroase cultului pentru Ardeal. Ei au 
format acea opinie puternică, manifestată atât de măreț între 1914 și 
1916 şi al cărei rezultat a fost intrarea în acţiune contra şi nu alături 


de Austria- -Ungaria. 
PETRE V. HANEŞ 

Cronica politică 


Conspirații balneare... 


E un eveniment, pe care spre surprinderea noastră nu Pam văzut înregistrat 
în „Curierul băilor“, excelenta revistă de specialitate din Cluj. Sezonul de vară al 
scălzilor dela Mehadia a fost inaugurat zilele trecute de o consfătuire a partidului . 
naţional. Increzându-se în reputația tămăduitoare a localității, recomandată pentru 
afecțiunile reumatice, d. Iuliu Maniu şi-a convocat acolo organizaţiile din Banat și 
Arad, stătuindu-se asupra tratativelor cu partidul țărănist. Doi vechi şi nedespărțiţi 
prietini sufletești, dnii Vasile Goldiș și Sever Bocu s'au întâlnit cu acest prilej, ca 
şefi regionali ai celor două ţinuturi cercetând impreună posibilitățile. mult discu- 
tatei contopiri potitice cu dnii dr. Lupu şi C. Stere. , 

Desbaterile ìn jurul fuziunei au fost influențate probabil, de mediul înco- 
jurător, şi aşa s'a întâmplat, că toate concluziile la cari s'a ajuns au avut ceva 
din alternativa celebrelor dușuri scoțiene: una caldă, una rece... 

Partidul naţional, în această cea mai nouă examinare a situației, s'a mărtu- 
risit încântat de oferta primită și a avut pentru partidul țărănist cele mai elo- 
cvente suspine de dor. Un singur sacrificiu i-a cerut pentruca apropierea să se 
cimenteze pentru eternitate ; i-a cerut să renunţe la programul său politic. D. Va- 
sile Goldiș a fost foarte clar în această privinţă, pretinzând viitorilor tovarăși să 
primească fără condiţii „principiile, titulatura şi conducerea“ partidului naţional 
şi-să arunce la oparte balastul supărător al „luptei de clasă“. Foarte abil, d. Vasile 
Goldiş a dat să înţeleagă nemulțumiţilor, cari şi aşa roiesc în partidul țărănist, 
că sîngura piedică în calea mult desbătutei fuziuni este tocmai îndrumarea extre- 
mistă imprimată până acum acestui partid. 

E limpede, prin urmare, ce ar dori partidul naţional. Un aranjament ase- 
mănător celui încheiat cu partizanii defunctului Tâche ionescu. Aceştia, bieți or- 
fani dezorientaţi și nebăgaţi în seamă au svârlit peste bord și ultimele resturi ale 
unei tradiţii pe care o aveau în păstrare, au şters orice urmă de inscripție de pe 
drapelul purtat altădată de Nicolaie Filipescu, şi Sau angajat în partidul naţional 
din Ardeal, ca reprezentanţi ai sucursalelor din București, Dorohoi şi Călăraşi. 
Jertfind astfel un întreg trecut de acţiune. conservatoare, în clubul dela „Vanicu“ 
unde se mai profilează încă amintirea unor umbre dispărute, clironomii ajunşi la 

aman au iscălit in alb contractul de angajament, rămânând ca mai târziu, când 
va avea vreme d. Sever Dan, să se.facă “și noul program al partidului național 
unitar. 

Ne îndoim insă, că partidul țărănist va primi să joace acest rol de a în- 
tregi personalul insuficient din agenţiile „regăţene“ ale partidului naţional. Nici d. 
luliu Maniu nu are vreun dubiu în această privință ; ştie și fostul preşedinte al 

Consiliului dirigent că nu poate nădăjdui-o căsnicie în asemenea condițiuni. 

Tocmai de aceea, conducătorii partidului naţional încearcă o altă soluţie, 
mai practică, mai expedltivă şi mai ales, mai elegantă. Ei nădăjduiesc stăruitor 
înt”o spărtură serioasă a rândurilor țărăniste, tocmai pe tema „luptei de clasă“, 
ridicată cu prilejul convorbirilor dela băile Herculane. De acolo, s'a aruncat 
spre tabăra amică puntea de trecere pentru uzul celor câțiva ţărănişti moderați, cari 
desaprobă directiva dată până acum partidului lor, și se pregătesc să părăsească, 
înainte de naufragiu corabia ţarănistă, preferind nici noi nu știm pentruce, barca 
fără cârmă a comitetului de-o sută. Manevra, chiar dacă va reuși, nu va avea alt - 
fezultat decât slăbirea, și așa inevitabilă, a partidului țărănesc. lar d. luliu Maniu 
nu va câştiga, alături de d. Mihail Cantacuzino, decât sporul de prestigiu, de 
experiență şi de popularitate înfățişat de d. Stan Morărescu.... | 

Ziarele anunță că schimbul decisiv de propuneri scrise, care trebuia să se 
facă între cele două partide încă de săptămâna trecută, s'a amânat din nou. 
Această amânare, noi am prevăzut-o aci, — răsfoiţi înapoi paginele Țărei Noastre, 
— după cum ne permitem să prevedem şi eșecul definitiv al acestor tratative 
interminabile. Sfatul de familie ţinut la Mehadia nu va fi de natură să -ușureze o 
apropiere pe care, de fapt, niciuna din părţi n'o dorește, decât cu supremaţia 
uneia asupra celeilalte. Șefii partidului țărănesc vor aprecia desigur delicata con- 
spiraţie, care-i urmăreşre atât de loial, — şi vor trage-toate consecinţele. 

Lanţul „pertractările“ se închee astfel, și, cu ultima lui verigă, rămâne .de- 
finitiv suspendat în aer. Suntem foarte nerăbdători să vedem dacă se mai poate 


înoda undeva.... 
ION BALINT 

GAZETA RIMATĂ 


Apelul la streinătate 


— O regretabilă confuzie. — 


Evenimentul sa aflat, 

Și ca un fulger sa dus vestea 
Că un Englez foarte 'nvaţat 
Veni-va, zilele acestea, 

Să fac' o vizită 'n Ardeal, 
Și să 'ntreprindă o anchetă... 
Intreg partidul naţional 

S'a pus atuncea „la jachetă“, 
A scos „filindrul“ din dulap, 
Și, zăpăcit din cale-afară, 
Cu flori, cu muzica în cap, 
A luat-o, iureș, către gară... 


Erau de față, cantrun lanţ, 
Iluştrii mandarini cu toții, 

Și Vaida Șandor dela „Ganz“ 
Și Mâniu Ghiula, cu nepoții. . 
Englezul, calm, când i-a văzut 
S'a cam mirat de-așa primire. 
Englezii însă, lucru ştiut, 

N'au vreme multă să se mire, 
Deci, musaţirul mult dorit 

Și-a luat valiza la spinare 
Și-a şters-o iute, însoțit | 
De paisprezece secretare... ` 


Dar, la hotel îl aşteptau 

Alți severdani, nenorociţii, 

Și ca o ploaie *n jur curgeau, 
Memorii, plângeri şi petiţii. 

— „Guvernu-acesta păcătos 
„Mi-a refuzat candidatura !“ 
— „Cuţitul a ajuns la os, 

„Iar s'a scumpit, my Syr, untura !“ 
— „Pe mine, vai! mau permutat 
- „Să-i spui lui Wilson, ca să ştie!“ 
— „Pe vărul meu,.Pau arestat 
„Să scrii la Times, că-i porcărie!..“ 


Petiționarii erau mulți, 

Și toți cereau câteun „oficiu“. 
(Atâtea suplici să asculți, 
E un necontestat supliciu) 
Englezul nostru, răbduriu, 

A ascultat pâuă la fine, 

Și pe nepoți şi pe Maniu, 
Si-apoi a replicat: 
; — „Prea bine, 

„Dar eu, deşi curat Englez, 
„Nu sunt aici pentru anchete, 
„Eu am venit să înființez 

„All right, o. fabrică de ghete...“ 


MUCIUS HORATIUS CIMUS 


membru în „Liga Naţiunilor“, 

Işi mai aduce aminte cineva de bas- 
mul congresului dela Alba-lulia? Doui 
ani de-arândul, cu binevoitorul con- 
curs al dlor Albert Honigman şi Leo- 
nard Paukerow, partidul național ne-a 
tot ameninţat, că fiind sătul de-atâta 
opoziție va convoca din nou 0 mare 
întrunire a Ardealului şi Banatului, re- 
vizuind „pactul“ încheiat la t Decem- 
vrie 1918 între d. Romulus Boilă şi 
națiunea română. Naivii cetăţeni din 
Mizil s'au speriat, crezând că e ame- 
ninţată însăşi unitatea naţională, noi 
am surâs ştiind la ce ne putem a- 
ştepta, — până când toată lumea s'a 
pus în curent cu înțelesul farsei. Gro- 
zavul congres dela Alba-lulia nu sa 
ținut și nu se va ţine nici-odată; „pac- 
tul“ a rămas și va rămâne „nerevizuit“. 

Acum, partidul național a scos din 
redutabilul său arsenal o nouă sperie- 
toare: revoluţia! Cu serviciul de trâm- 
biţaș al ei s'a însărcinat tot d. Sever 
Bocu, eminentul publicist și cunoscu- 
tul duşman al „hermelinei“ regale. D. 
Sever Bocu vorbind de data aceasta 
ca om politic, nu ca ziarist, a dat un 
"interview la-gazetă şi ne-a povestit în 
mod cinstit că „în împrejurările de față 


partidul naţional poate face revoluție— ` 


este singurul care o poate deslănţui,— 
dar „nu vrea să ofacă“, pentru moti- 
vul foarte simplu că „interesele Ardea- 
iului“ nu admit lupta de clasă. 





INSEMNĂRI 


„Revoluţia“ partidului național. — 


Cu alte cuvinte, dacă nu se varsă 
sânge pe străzile Capitalei, dacă mai 
Suntem încă în viaţă, dacă nu s'a pră- 
pădit încă ţara, m'avem să mulțumim 
pentru aceasta decât partidului naţio- 
nal, care deşi ar putea să se servească 
o revoluție, după toate regulele artei, 
mai stă încă pe gânduri: s'o facă, să 
mo facă... Ne putem lesne închipui 
-ce-ar fi, dacă, la un semn al dlui Iu- 
liu Maniu, toți membrii din consiliile 
de administrație dela Renner, Ganz 
şi Blank ar ridica dintr'odată drâpelul 
democraţiei pe baricade. 

Dealtfel, o mică probă de revoluţie 
ni s'a oferit, deunăzi, cu prilejul în- 
trunirilor dela Dacia. Avântul comite- 
tului de-o sută abia — abia a fost po- 
tolit de tulumbele pompierilor... 

Prin urmare, ştim la ce ne putem 
aștepta. - 


O nouă societate regionalistă. Re- 


- vista „Cele trei Crișuri“ ne aduce şti- 


rea senzațională, că în curând se va 
înfiinţa o „Societate a scriitorilor ro- 
mâni din Ardeal, Banat, Crișana şi 
Maramurăș“. In Cluj sau aiurea, se vor 
întruni toți mânuitorii condeiului din 


= sus zisele provincii şi „în cadrele u- 


nor frumoase festivități naţionale-lite- 
rare“ vor înfăptui şi această nouă mi- 
nune a veacului al douăzecilea. 
Regionalismul va triumfa şi în litera- 
tură; iar literatura regionalistă va atinge 

desigur, cele mai înalte culmi. Bine- 
cuvântarea părintelui Agârbiceanu şi 
aprobarea dlui dr. Aurel Dobrescu, 
sunt asigurate. - i 

Au fost vremi, când se spunea despre 
cultura noastră că este una și indi- 
vizibilă. Sufletul românesc al Ardea- 
lului se topia după adevărata unire, 
nu numai în cuget și simțiri, cu pa- 
tria-mamă. Acum, când unirea terito- 


rială, e fapt împlinit, să se fi schim- 


bat sufletul Ardealului? Să dorească 
tocmai o izolare a cugetelor şi simți- 
rilor ardetene de cele ale altor ro- 
mâni? In locul soarelui care răsăria 
odată la Bucureşti, să mai răsară acum 
unul şi la îmbiaarea Târnavelor ? 

Cine mai știe ? Regionalismul a fă- 
cut şi va face încă multe minuni. n- 
tro bună dimineaţă, ne vom trezi 
poate cu măreața idee a unei Acade- 
mii curat ardelene, în care să încapă 
numai nemuritorii Ardealului : întreg 
comitetul de-o sută ! 


Imperatorul artelor. Obisnuiţii tre- 
cători de pe calea Victoriei întâlneau 
adeseori la Bucureşti silueta înaltă, de 
o amuzantă demnitate, a unui domn 
ciudat, îmbrăcat într'o lungă redingotă 
cafenie, cu guler lat de catifea și cu 
o floare aprinsă la butonieră. De subt 
bordurile largi ale pălăriei de o formă 
neobişnuită, exoticul personaj arunca 
împrejurul său priviri pline de supe- 
rioritate; subt braţ, strângea cu grije o 
servietă bine hrănită, și era mândru, cași 
cum ar fi purtat acolo o”comoară. Se 
recomanda bucuros oricui:— „Magnifi- 
centus, imperatorul Artelor!“ In birou- 
rile miniştrilor, prin redacţiile ziarelor, 
câteodată chiar în mijlocul străzei, 
scotea din ghiozdan minunăţii de ta- 
blouri alegorice şi planuri fantastice, 
desemnate de el însuş, printre cari 
strălucea un vast proect de pod peste 
oceanul Atlantic... Imperatorul Artelor 
stăpânea întradevăr un dar miraculos 


de execuție a desemnului în peniță. 

Copia, cu o meticulozitate uimitoare 

bancnote pe cari nu le puteai distinge 

de cele adevărate, scria cu lupa toată | 
istoria românilor întrun centimetru 
pătrat şi realiza minuni de virtuozi- 
tăţi grafice, în mii de liniuţe paralele. 
Din nefericire, toate aceste mijloace 
minunate de tehnică, erau puse în 
serviciul unei scrinteli, pe cât de inofen- 
sive, pe atât de -iremediabile... Bietul 
Magniticentus credea că încarnează pe, 
Napoleomd, pe Traian, pe Alexandru ` 
Machedon, și pe toți oamenii mari ai 
lumei, laolaltă. 


Acum de curând, Magnificentus, după 


„câte aflăm, a fost închis întro casă de 


nebuni. E, fără îndoială, o brutalitate 
inutilă comisă contra acestui iluzio- 
nist, care nu supăra pe nimeni. Se 
credea împăratul Artelor... Dar, nam 
auzit noi odată, la o întrunire publică, 
strigătul de: — „Trăiască luliu Maniu,, 
regele Ardealului ?“ Și ma fost inter- 
nat nici autorul exclamaţiei, nici dis- 
tinsul bărbat în favoarea căruia se - 
lânsase pompoasa titulatură. Câţi nu 
cred aici în Ardeal, că în ei s'a in- 
trupat duhul lui Simion Bărnuţiu sau 
bravura lui Mihai Viteazul? Și toţi se- 
plimbă liberi, nesupăraţi de nimeni. 
Nu, nu, mare nedreptate s'a săvârşit 
cu Magnificentus. El nici măcar n 
făcea politică... £ 


D. N. lorga și d. Iuliu Maniu. 
Multe vorbe de duh sau spus în jurul 
activităţei politice a dlui Iuliu Maniu, - 
şi multe condeie s'au amuzat să ca- 
racterizez : interesanta sa personali- 
tate. Unele încercări au avut chiar un 
netăgăduit răsunet:— „Lada goală“, der 
pildă, e un simbol care va rămâne... 

Ultimele tratative ale șefului parti- 
dului naţional au inspirat şi pe di N. 
lorga, care a confecţionat: următoarea 
parabolă: | 

— Am cunoszut odată un om, care 

mu se punea în mișcare pentru alt 
motiv de cât discuția cu sine însuși 
relativ la avantagiul de a porni cu 
dreptul sau cu stângul. Acesta între- 
cuse în înțelepciune tot ce s'a putut 
închipui până la dânsul. In -adevăr, 
pentru a îi mai sigur că porneşte cum 
trebue, complect şi imparţial, el voia 
så plece cu amândouă picioarele de 
“Odată. 


A fost aceasta în viaţă? A fost a- 


ep-ceasta în politică? N’aş putea să pre- 
<izez. 
Dar cred că d. Iuliu Maniu ar reuși 
să dea oare care lămuriri. in această 
privință. 


Mici duplicități. Vorbim în altă 
parte a revistei despre consfătuirea 
partidului național dela băile Hercu- 
lane. Asupra discuțiilor desfáşurate a- 
-COlO, ziarele interesate au publicat a- 


mănunțite dări de seamă, reproducând - 


cu fidelitate, în special” deciaraţiile 
«dlui Vasile Goldiș. „Patria“ însăş, s'a 
grăbit să raporteze, textual, aşa: 

„DI Vasile Goidiş anunţă că parti- 
dul naţional admite fuziunea cu parti- 
-dul țărănesc, dar că această fuziune 
-Să se facă pe baza idealului partidu- 
lui național. Ideea fuziunei a fost pri- 
mită cu entuziasm. Sentimentul gene- 
al este totuș pentru eliminarea luptei 
de clasă în programul partidului ţără- 
nesc“. 

Ei bine, a doua zi după ce aceste 
rânduri apăreau în oficiosul partidului 


naţional, Lupta dlui Emil Fagfure pu- 


ablica comunicatul următor: 
` „Din partea secretariatului partidu- 
lui naţional suntem rugați să arătăm 
"tă este inexactă ştirea că la congre- 
sul organizațiunilor bănăţene ale aces- 
‘tui partid ţinut Duminică la băile Her- 
culane, S'ar îi discutat chestiunea fu- 
ziunei partidului naţional cu cel ţără- 
nesc. 

O asemenea chestiune nu putea fi 


desbătută în lipsa președintelui şi a 
comitetului central, ea urmând să fie 
supusă congresului general al parti- 
dului, 

La congresul dela băile Herculane ` 
d. V. Goldiș s'a mărginit a face. nu- 
mai 0 expunere asupra situaţiei poli- 
tice în general“. i 

Ințelegeți acum, mica duplicitate. D. 
Iuliu Maniu desminte la Bucureşti, 
prin stilul d. Sever Dan, ceeace a vor- 
bit la Mehadia, prin graiul dlui Vasile 
Goldiș. Și în felul acesta lucrurile 
merg inainte, iar relațiunile cu parti- 
dul țărănist (mai e nevoie s'o spu- 
nem ?) sunt dintre cele mai excelente. 


Orgia tricoloră. — Ne-am ocupat 
cândva de excesul care se face in Ar- 
deal cu vizitele ministeriale. intrade- 
văr, orice prilej pare bun membrilor 
actualului guvern, pentru a intreprinde 
asemenea excursii de reclamă oficială, 
cu arcuri de triumf, cu ospeţe și cu 
discursuri apocaliptice. Tot atât de 
nepotrivită ni se pare şi exagerarea 
care se face cu arborarea drapelelor 
şi cu pavoazarea oraşelor noastre. Fie. 
că soseşte d. general Moșoiu, fie că 
se găseşte în trecere d. dr. Angelescu, 
organele polițienești se pun în mişcare, 
dau comenzi, şi pretutindeni, pe bal- 
coane, la ferestre, prin ochiurile de 
țiglă ale podurilor, răsar steagu- 
rile în roş-galben-albastru, confec- 
ționate de cele mai multe ori dintr'o 
cârpă imposibilă, împestrițand fiecare 
colţ de crădire, strâmb înfășurate, a- 
runcate la întâmplare. Această orgie 
tricoloră ne ofensează privirile şi ne 
jicnește mândria naţională, mai ales 
că ea nu încetează nici după ce isto- 


ricul eveniment în cinstea căreia s'a 

destășurat, a trecut. Zile de-arândul, 
inesteticele planuri mai stau agăţate, 
pe subt o streașină pe-un moț de co- 
periş sau lângă o firmă trivială, 

Ceva mai mult respect pentru un 
sacru simbol,mar — strica. 

Un nou volum de versuri. — Pri- 
mim la redacție un volum de versuri, 
intitulat „Fum de jertfă,“ şi datorit 
dlui Teodor Murășanu. Despre acest 
volum se va vorbi întrunul din nume- 
rile viitoare ale revistei. 


Bursa din Cluj. Chestiunea  înfiin- 
țărei Bursei de efecte și mărfuri din 
Cluj a întâmpinat până acum o pri- 
mire ostilă și inexplicabilă, din par- 
tea guvernului liberal. Patria par'că ar 
vrea să ne provoace acum aruncându-ne 
. acuzaţia că ne desinteresăm în mod 
vinovat de o nevoie atât de arzătoare 
a comerțului și industriei transilvănene. 
Imputarea e desăvârșire ridicolă, 
mai întâi pentruGă navem obiceiul să 
răspundem la somaţii de felul acesta, 
și apoi pentrucă cei dela Patria, ca 
oameni bine informaţi ce sunt, ar tre- 
bui să ştie că mişcarea pentru înfiin- 
tarea unei Burse la Cluj a găsit cel 
mai real sprijinitor în d. Petre Groza, 
fostul ministru al Ardealului, care, cre- 
dem noi, ar avea dreptul să se aştepte 
în această privință la recunoștință, nu 
la interpelări deplasate. 

Dar, a putut cineva să stea de vo 
vre-odată, serios, cu Patria? 


Lucruri din Basarabia. Cu drept 
cuvânt, un confrate a făcut această 
constatare, și sa arătat surprins de 
contrastul între două atitudini. Se știe, 
câtă zarvă s'a făcut, deunăzi, in juruk 
morții învățătorului basarabean lorda- 
nofî, împuşcat de o sentinelă pe când 
voia să fugă de sub escortă. Presa 
„independentă“ dela Bucureşti a răc- 
nit câte-va săptămâni de-arândul, in- 
terpelâri veninoase s'au făcut în Ca- 
meră și o aspră osândă s'a abătut pe- 
ste regimul românesc în Basarabia. 

Așa s'a petrecut atunci, când era 
vorba de soarta tragică a unui ele- 
ment suspect, acuzat de spionaj în fa- 
voarea Rusiei şi dus la judecată, între 


baionete. Astăzi, un biet soldat român 


a tost ucis, lângă Cetatea Albă, de 


către teroriștii pe cari îi slujea acel 
lordanofi, martir al democraţiei. Ni- 
meni nu suflă insă nici un cuvânt, de 
nicăeri. Protestările au amuţit, inci- 
dentul pare firesc şi fără însemnătate. 

Intradevăr, nu mai e nevoie de nici 
un comentar. . 

